ddrg/super_eurlex huggingface dataset:
(2)

v členu 9(2) se tretji pododstavek nadomesti z naslednjim: „Namestnike direktorjev imenuje svet guvernerjev za pet let, kakor sledi: — dva namestnika predlaga Zvezna republika Nemčija, — dva namestnika predlaga Francoska republika, — dva namestnika predlaga Italijanska republika, — dva namestnika v medsebojnem soglasju predlagata Kraljevina Španija in Portugalska republika, — tri namestnike v medsebojnem soglasju predlagajo Kraljevina Belgija, Veliko vojvodstvo Luksemburg in Kraljevina Nizozemska, — tri namestnike v medsebojnem soglasju predlagajo Republika Hrvaška, Madžarska in Republika Poljska, — štiri namestnike v medsebojnem soglasju predlagajo Kraljevina Danska, Helenska republika, Irska in Romunija, — šest namestnikov v medsebojnem soglasju predlagajo Republika Estonija, Republika Latvija, Republika Litva, Republika Avstrija, Republika Finska in Kraljevina Švedska, — šest namestnikov v medsebojnem soglasju predlagajo Republika Bolgarija, Češka republika, Republika Ciper, Republika Malta, Republika Slovenija in Slovaška republika, — enega namestnika predlaga Komisija.“
IZVEDBENI SKLEP KOMISIJE (EU) 2019/1166

z dne 28. junija 2019

o spremembi Izvedbenega sklepa (EU) 2018/1113 v zvezi z zastopnikom imetnika odobritve

(notificirano pod dokumentarno številko C(2019) 4604)

(Besedilo v nemškem in nizozemskem jeziku je edino verodostojno)

(Besedilo velja za EGP)

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe (ES) št. 1829/2003 Evropskega parlamenta in Sveta z dne 22. septembra 2003 o gensko spremenjenih živilih in krmi (1) ter zlasti člena 11(3) in člena 23(3) Uredbe,

ob upoštevanju naslednjega:

(1) Družba Monsanto Europe S.A./N.V., Belgija, je zastopnik družbe Monsanto Company s sedežem v Združenih državah v skladu z Izvedbenim sklepom Komisije (EU) 2018/1113 (2) za odobritev gensko spremenjenih živil in krme v skladu z Uredbo (ES) št. 1829/2003. Soimetnika te odobritve sta družbi Monsanto Company s sedežem v Združenih državah in družba KWS SAAT SE s sedežem v Nemčiji.

(2) Komisija je bila z dopisom z dne 27. avgusta 2018 obveščena, da je družba Monsanto Europe S.A./N.V., ki je zastopnik družbe Monsanto Company v Uniji, spremenila svojo pravno obliko ter spremenila svoje ime v Bayer Agriculture BVBA, Belgija. Komisija je z dopisom z dne 4. septembra 2018 obvestila družbo Bayer Agriculture BVBA, da bo treba zadevne odobritve ustrezno spremeniti.

(3) Družba KWS SAAT SE, Nemčija, je 14. februarja 2019 pisno potrdila svoje soglasje s spremembo zastopnika.

(4) Za izvajanje zahtevane spremembe je potrebna sprememba Izvedbenega sklepa (EU) 2018/1113.

(5) Predlagane spremembe odločb o odobritvi so povsem upravnega značaja in ne vključujejo nove ocene zadevnih proizvodov.

(6) Ukrepi iz tega sklepa so v skladu z mnenjem Stalnega odbora za rastline, živali, hrano in krmo –

SPREJELA NASLEDNJI SKLEP:

Člen 1 Izvedbeni sklep (EU) 2018/1113 se spremeni: (1) besedilo točke (b) člena 6(1) se nadomesti z naslednjim: „Monsanto Company, Združene države Amerike, ki jo zastopa Bayer Agriculture BVBA, Belgija“; (2) besedilo točke (b) člena 8 se nadomesti z naslednjim: „Bayer Agriculture BVBA, Scheldelaan 460, 2040 Antverpen, Belgija“; (3) točka (a) Priloge se nadomesti z naslednjim: „(a) Vlagatelja in imetnika odobritve: Ime: KWS SAAT SE Naslov: Grimsehlstrasse 31, 37574 Einbeck, Nemčija in Ime: Monsanto Company Naslov: 800 N, Lindbergh Boulevard, St. Louis, Missouri 63167, Združene države Amerike, ki jo zastopa Bayer Agriculture BVBA, Scheldelaan 460, 2040 Antverpen, Belgija.“

Člen 2 Naslovniki Ta sklep je naslovljen na: (a) KWS SAAT SE, Grimsehlstrasse 31, 37574 Einbeck, Nemčija; (b) Bayer Agriculture BVBA, Scheldelaan 460, 2040 Antverpen, Belgija.

V Bruslju, 28. junija 2019 Za Komisijo Vytenis ANDRIUKAITIS Član Komisije

(1) UL L 268, 18.10.2003, str. 1.

(2) Izvedbeni sklep Komisije (EU) 2018/1113 z dne 3. avgusta 2018 o obnovitvi odobritve dajanja na trg živil in krme, proizvedenih iz gensko spremenjene sladkorne pese H7-1 (KM-ØØØH71-4), v skladu z Uredbo (ES) št. 1829/2003 Evropskega parlamenta in Sveta (UL L 203, 10.8.2018, str. 32).
člen 1 se spremeni: (a) vstavi se naslednja točka (aa): „(aa) ‚vloga‘ pomeni pozitivno stanje v eurih ali drugi valuti, ki je posledica imetja sredstev na računu pri NCB ali začasnih stanj, ki so posledica drugih storitev NCB, kjer pride do knjiženja obveznosti v bilanci stanja te NCB, ter ga mora ta NCB vrniti po veljavnih pogodbenih ali regulativnih pogojih, vključno z vlogami čez noč in vezanimi vlogami;“; (b) točka (c) se nadomesti z naslednjim: „(c) ‚tržna obrestna mera za nezavarovana posojila čez noč‘: (i) v zvezi z vlogami čez noč v eurih pomeni obrestno mero EONIA (referenčna obrestna mera za nezavarovana medbančna posojila čez noč v eurih), po ukinitvi obrestne mere EONIA pa eursko kratkoročno obrestno mero (€STR); in (ii) v zvezi z vlogami čez noč v valutah, ki niso euro, pomeni primerljivo obrestno mero;“; (c) točka (d) se nadomesti z naslednjim: „(d) ‚tržna obrestna mera za zavarovana posojila‘: (i) v zvezi z vezanimi vlogami v eurih pomeni indeks STOXX EUR GC Pooling s primerljivo zapadlostjo, če se ta ukine ali se ne šteje več za referenčnega, pa njemu enakovreden indeks; in (ii) v zvezi z vezanimi vlogami v valutah, ki niso euro, pomeni primerljivo obrestno mero.“
(1)

Svet je s sklepoma z dne 12. marca 2019 (2) in 15. aprila 2019 (3) imenoval člane in nadomestne člane Svetovalnega odbora za varnost in zdravje pri delu za obdobje od 1. marca 2019 do 28. februarja 2022.
(2)

v delu B se vnos za Bolgarijo nadomesti z naslednjim: „Država članica: Bolgarija Območje zajema: Datum konca izvajanja v skladu s členom 31 Direktive 2005/94/ES Lovech region: Municipality of Lovech: — Lisets — Bahovitsa od 13.4.2019 do 21.4.2019 Municipality of Lovech: — Slavyani — Izvorche — Radyuvene — Skobelevo 21.4.2019 Municipality of Lovech: — Yoglav — Doyrentsi od 27.4.2019 do 5.5.2019 Municipality of Lovech: — Vladinya — Goran — Gostinya — Devetaki — Drenov — Lovech — Presyaka — Smochan — Slatina — Tepava — Umarevtsi 5.5.2019 Pleven region: Municipality of Pleven: — Nikolaevo 21.4.2019 Plovdiv region: Municipality of Asenovgrad: — Asenovgrad — Boyantsi — Mominsko od 2.5.2019 do 10.5.2019 Municipality of Asenovgrad: — Izbeglii — Kozanovo — Stoevo — Zlatovrah — Muldava — Lyaskovo 10.5.2019 Municipality of Kuklen: — Kuklen — Ruen 10.5.2019 Muicipality of Sadovo: — Sadovo — Bolyartsi — Katunitsa — Karadzhovo — Kochevo 10.5.2019 Municipality of Rodopi: — Krumovo — Yagodovo od 2.5.2019 do 10.5.2019 Municipality of Rodopi: — Brestnik — Belashtitsa — Markovo — Branipole 10.5.2019 Municipality of Maritsa: — Skutare — Rogosh 10.5.2019 Municipality of Plovdiv: — Plovdiv 10.5.2019“
1.

člen 10 se nadomesti z naslednjim: „Člen 10 1. Ta sklep začne veljati na dan sprejetja. 2. Ta sklep se uporablja do 20. februarja 2020. 3. Uporaba ukrepov iz člena 4(1) ter člena 5(1) in (2), kolikor se nanašajo na osebe iz seznama iz Priloge II, se začasno odloži do 20. februarja 2020. 4. Ta sklep se redno pregleduje in če Svet meni, da cilji sklepa niso bili doseženi, se sklep podaljša ali spremeni, kakor je ustrezno.“
(3)

Ker to delo še ni končano in se bo do konca leta 2018 začela nova prodajna sezona, je treba državam članicam dovoliti podaljšanje veljavnosti nacionalnih odločitev v zvezi z enakovrednostjo semenskega krompirja. Dovoljenje bi moralo trajati do 31. marca 2024, da se omogoči ustrezen čas za ugotovitev te enakovrednosti na ravni Unije. To je v skladu z Izvedbenim sklepom Komisije 2011/778/ES (2).
(1)

Družba Dow AgroSciences Europe s sedežem v Združenem kraljestvu v Uniji predstavlja družbe Dow AgroSciences LLC, Mycogen Seeds in M.S. Technologies LLC, s sedežem v Združenih državah, v skladu s Sklepom Komisije 2011/891/EU (2) in izvedbenimi sklepi Komisije (EU) 2017/1211 (3), (EU) 2017/2449 (4) in (EU) 2017/2450 (5) za gensko spremenjena živila in krmo v skladu z Uredbo (ES) št. 1829/2003.
(3)

V skladu s členom 218(7) Pogodbe je primerno, da Svet pooblasti Komisijo, da v imenu Unije odobri nekatere spremembe Sporazuma. Komisijo bi bilo zato treba pooblastiti, da po posvetovanju s posebnim odborom, ki ga v skladu s členom 207(3) imenuje Svet, odobri spremembe na podlagi člena 10.14 Sporazuma v zvezi z delom 2 Priloge 10 k Sporazumu. Navedeno pooblastilo se ne bi smelo uporabljati za spremembe zavez iz odstavka 4 (Javna naročila blaga in storitev, povezanih z železniškim prometom) in odstavka 5 (Storitve) iz oddelka A dela 2 Priloge 10 k Sporazumu. Komisijo bi bilo treba pooblastiti tudi, da odobri spremembe Priloge 14-A in Priloge 14-B k Sporazumu.
(5)

Podaljšanje akcijskega načrta EU-Maroko o uveljavitvi prednostnega statusa (2013–2017) bo temelj odnosov med EU in Marokom v tekočem letu in bo omogočilo začetek pogajanj za določitev smernic in novih prednostnih nalog partnerstva med EU in Marokom za prihodnja leta –
(10)

Ob upoštevanju uvodnih izjav o privolitvi v sodbi Sodišča je Komisija v sodelovanju z Evropsko službo za zunanje delovanje izvedla vse razumne in možne ukrepe v dani situaciji, da je bilo ustrezno vključeno zadevno prebivalstvo, da se zagotovi njegova privolitev. Izvedena so bila široka posvetovanja in večina socialnih, ekonomskih in političnih deležnikov, ki so sodelovali v posvetovanjih, je izrazila naklonjenost razširitvi tarifnih preferencialov iz pridružitvenega sporazuma na Zahodno Saharo. Tisti, ki so razširitvi nasprotovali, so v bistvu menili, da bi se s takim sporazumom utrdil položaj Maroka na ozemlju Zahodne Sahare. Vendar nič v besedilu sporazuma ne navaja k temu, da se z njim priznava suverenost Maroka nad Zahodno Saharo. Unija bo sicer še naprej krepila prizadevanja v podporo procesu za mirno rešitev spora, ki so ga začeli Združeni narodi in se v njihovem okviru še vedno nadaljuje.
(12)

Saint Barthélemy, Saint Pierre in Miquelon, Nova Kaledonija, Francoska Polinezija ter Walliški in Futunski otoki so zato sprejeli enaka pravila, kot so bila sprejeta v skladu z Uredbo (EU) 2015/847, in od izvajalcev plačilnih storitev zahtevajo, da jih uporabljajo in tako izpolnjujejo pogoj iz točke (c) drugega pododstavka člena 24(1) navedene uredbe.
(b)

od priprave rezultatov za referenčna leta 2017, 2018 in 2019 za točke 5.2.3, 5.2.6, 5.2.8.1, 5.2.8.2 in 5.2.8.5 Priloge B o statistiki za energijo iz obnovljivih virov (to obsega vse agregate za energente iz točke 3.5.8.1.7 „Obnovljivi industrijski odpadki“ in točke 3.5.9 „Toplota okolja“ Priloge A).
(164)

Če uporabimo metodo, opisano v uvodni izjavi 162, in je referenčni okvir določen, kot je navedeno v uvodni izjavi 163, je treba ugotoviti, da ukrep daje prednost posameznim podjetjem pred drugimi, ki so v primerljivem dejanskem in pravnem položaju. Vsi letalski prevozniki, ki letijo z letališča Bruxelles-National, so namreč v primerljivem dejanskem in pravnem položaju, saj se zanje med drugim uporablja isti sistem letaliških pristojbin in zlasti pristojbina za varovanje, ki je izražena kot enotni znesek, zaračunan na odhajajočega potnika, brez razlikovanja glede na vrsto ali število potnikov. Medtem ko so nekateri uporabniki upravičeni do delnega povračila pristojbine za varovanje, in sicer v obravnavanem primeru tisti, ki izpolnjujejo merilo, opredeljeno v členu 2(1) kraljeve uredbe z dne 7. januarja 2014, drugi niso upravičeni do nobenega povračila.
(2)

Namen harmoniziranih zahtev iz Pravilnika Ekonomske komisije Združenih narodov za Evropo (UNECE) št. 9 (Enotne določbe o homologaciji vozil kategorij L2, L4 in L5 glede na emisije zvoka), Pravilnika UNECE št. 63 (Enotne določbe o homologaciji vozil kategorije L1 glede na emisijo zvoka) in Pravilnika UNECE št. 92 (Enotne določbe o homologaciji neoriginalnih nadomestnih sistemov za dušenje zvoka izpuha (NORESS) za vozila kategorij L1, L2, L3, L4 in L5 glede na emisijo zvoka) (v nadaljnjem besedilu: pravilniki ZN št. 9, 63 in 92) je odpraviti tehnične ovire v trgovini z motornimi vozili med pogodbenicami Revidiranega sporazuma iz leta 1958 ter pri teh vozilih zagotoviti visoko raven varnosti in zaščite. Kategorija L vozil vključuje lahka vozila, kot so kolesa na motorni pogon, dvo- in trikolesni mopedi, motorna kolesa z bočno prikolico in brez nje, trikolesniki in štirikolesniki.
(4)

Dve državi članici sta poročali o 77 smrtnih primerih, v katerih je bila potrjena izpostavljenost ciklopropilfentanilu. Do smrtnih primerov je prišlo v kratkem časovnem obdobju, tj. med junijem in decembrom 2017. V večini primerov so bile s ciklopropilfentanilom odkrite tudi druge droge. V vsaj 74. od teh smrtnih primerov je bil ciklopropilfentanil bodisi vzrok smrti bodisi je verjetno prispeval k smrtnemu izidu. Akutne zastrupitve, pri katerih bi bila potrjena izpostavljenost ciklopropilfentanilu, niso bile sporočene. Verjetno je, da nalokson deluje kot protisredstvo v primeru zastrupitve s ciklopropilfentanilom. Ker se ciklopropilfentanil ne preverja rutinsko, verjetno niso bili odkriti in sporočeni vsi primeri zastrupitev s ciklopropilfentanilom brez smrtnega izida in smrtni primeri. Naključna izpostavljenost ciklopropilfentanilu lahko pomeni tveganje za družino in prijatelje uporabnika, organe za preprečevanje, odkrivanje in preiskovanje kaznivih dejanj, reševalce, zdravstveno osebje in osebje v forenzičnih laboratorijih ter za osebje zavodov in poštnih služb.
SKLEP SVETA (EU) 2018/1107

z dne 20. julija 2018

o sklenitvi Sporazuma o partnerstvu in sodelovanju med Evropsko unijo in njenimi državami članicami na eni strani ter Republiko Irak na drugi strani

SVET EVROPSKE UNIJE JE –

ob upoštevanju Pogodbe o delovanju Evropske unije ter zlasti členov 91, 100, 207 in 209 v povezavi s členom 218(6)(a) Pogodbe,

ob upoštevanju predloga Evropske komisije,

ob upoštevanju odobritve Evropskega parlamenta (1),

ob upoštevanju naslednjega:

Sporazum o partnerstvu in sodelovanju med Evropsko unijo in njenimi državami članicami na eni strani ter Republiko Irak na drugi strani (v nadaljnjem besedilu: Sporazum) je bil podpisan 11. maja 2012 s pridržkom njegove morebitne poznejše sklenitve.

SPREJEL NASLEDNJI SKLEP:

Člen 1

Sporazum o partnerstvu in sodelovanju med Evropsko unijo in njenimi državami članicami na eni strani ter Republiko Irak na drugi strani ter njegove priloge in enostranska izjava Unije, ki so priložene sklepni listini, se odobrijo v imenu Unije. (2)
SKLEP SVETA (EU) 2018/1194

z dne 21. junija 2018

o sklenitvi, v imenu Unije in držav članic, Protokola k Sporazumu o partnerstvu in sodelovanju, ki vzpostavlja partnerstvo med Evropskima skupnostma in njunimi državami članicami na eni strani ter Republiko Uzbekistan na drugi strani zaradi upoštevanja pristopa Republike Hrvaške k Evropski uniji

SVET EVROPSKE UNIJE JE –

ob upoštevanju Pogodbe o delovanju Evropske unije ter zlasti člena 91, člena 100(2) in členov 207 in 209 v povezavi s členom 218(6)(a) Pogodbe,

ob upoštevanju Akta o pristopu Hrvaške in zlasti člena 6(2) Akta,

ob upoštevanju predloga Evropske komisije,

ob upoštevanju odobritve Evropskega parlamenta,

ob upoštevanju naslednjega:

(1) V skladu s Sklepom Sveta (EU) 2017/1567 (1) je bil Protokol k Sporazumu o partnerstvu in sodelovanju, ki vzpostavlja partnerstvo med Evropskima skupnostma in njunimi državami članicami na eni strani ter Republiko Uzbekistan na drugi strani zaradi upoštevanja pristopa Republike Hrvaške k Evropski uniji (v nadaljnjem besedilu: Protokol) podpisan 17. julija 2017 s pridržkom njegove poznejše sklenitve.

(2) Sklenitev Protokola je predmet ločenega postopka glede zadev, ki so v pristojnosti Evropske skupnosti za atomsko energijo.

(3) Protokol bi bilo treba odobriti v imenu Unije in držav članic –

SPREJEL NASLEDNJI SKLEP:

Člen 1 Protokol k Sporazumu o partnerstvu in sodelovanju, ki vzpostavlja partnerstvo med Evropskima skupnostma in njunimi državami članicami na eni strani ter Republiko Uzbekistan na drugi strani zaradi upoštevanja pristopa Republike Hrvaške k Evropski uniji (2) se odobri v imenu Unije in držav članic.

Člen 2 Predsednik Sveta v imenu Unije in njenih držav članic pošlje uradno obvestilo iz člena 4(1) Protokola (3).

Člen 3 Ta sklep začne veljati na dan sprejetja.

V Luxembourgu, 21. junija 2018 Za Svet Predsednik B. PETKOV

(1) Sklep Sveta (EU) 2017/1567 z dne 8. junija 2017 o podpisu, v imenu Unije in njenih držav članic, in začasni uporabi Protokola k Sporazumu o partnerstvu in sodelovanju, ki vzpostavlja partnerstvo med Evropskima skupnostma in njunimi državami članicami na eni strani ter Republiko Uzbekistan na drugi strani zaradi upoštevanja pristopa Republike Hrvaške k Evropski uniji (UL L 238, 16.9.2017, str. 1).

(2) Besedilo Protokola je bilo objavljeno v UL L 238, 16.9.2017, skupaj s sklepom o podpisu.

(3) Generalni sekretariat Sveta bo v Uradnem listu Evropske unije objavil datum začetka veljavnosti Protokola.
SL Uradni list Evropske unije L 185/1

SKLEP SVETA (EU) 2018/1030

z dne 13. julija 2018

o sklenitvi Sporazuma v obliki izmenjave pisem med Evropsko unijo in Novo Zelandijo v skladu s členom XXIV:6 in členom XXVIII Splošnega sporazuma o carinah in trgovini (GATT) 1994 glede spremembe ugodnosti na seznamu ugodnosti Republike Hrvaške v okviru njenega pristopa k Evropski uniji

SVET EVROPSKE UNIJE JE –

ob upoštevanju Pogodbe o delovanju Evropske unije in zlasti prvega pododstavka člena 207(4) v povezavi s točko (a)(v) drugega pododstavka člena 218(6) Pogodbe,

ob upoštevanju predloga Evropske komisije,

ob upoštevanju odobritve Evropskega parlamenta (1),

ob upoštevanju naslednjega:

(1) Svet je 15. julija 2013 pooblastil Komisijo, da na podlagi člena XXIV:6 Splošnega sporazuma o carinah in trgovini (GATT) 1994 začne pogajanja z nekaterimi drugimi članicami Svetovne trgovinske organizacije v okviru pristopa Republike Hrvaške k Evropski uniji.

(2) Pogajanja je Komisija vodila v skladu s pogajalskimi smernicami, ki jih je sprejel Svet.

(3) Ta pogajanja so se zaključila in Sporazum v obliki izmenjave pisem med Evropsko unijo in Novo Zelandijo v skladu s členom XXIV:6 in členom XXVIII Splošnega sporazuma o carinah in trgovini (GATT) 1994 glede spremembe ugodnosti na seznamu ugodnosti Republike Hrvaške v okviru njenega pristopa k Evropski uniji je bil parafiran 18. maja 2017.

(4) Sporazum je bil ob upoštevanju njegove poznejše sklenitve podpisan v imenu Unije dne 13. marca 2018 v skladu s Sklepom Sveta (EU) 2017/1363 (2).

(5) Sporazum bi bilo treba odobriti –

SPREJEL NASLEDNJI SKLEP:

Člen 1

Sporazum v obliki izmenjave pisem med Evropsko unijo in Novo Zelandijo v skladu s členom XXIV:6 in členom XXVIII Splošnega sporazuma o carinah in trgovini (GATT) 1994 glede spremembe ugodnosti na seznamu ugodnosti Republike Hrvaške v okviru njenega pristopa k Evropski uniji se odobri v imenu Unije.

Besedilo Sporazuma je priloženo temu sklepu.

Člen 2

Predsednik Sveta imenuje osebo(-e), pristojno(-e), da v imenu Evropske unije posreduje uradno obvestilo iz Sporazuma (3).

Člen 3

Ta sklep začne veljati na dan sprejetja.

V Bruslju, 13. julija 2018 Za Svet Predsednik H. LÖGER

(1) Odobritev Evropskega parlamenta dana 4. julija 2018 (še ni objavljena v Uradnem listu).

(2) Sklep Sveta (EU) 2017/1363 z dne 17. julija 2017 o podpisu Sporazuma v obliki izmenjave pisem med Evropsko unijo in Novo Zelandijo v skladu s členom XXIV:6 in členom XXVIII Splošnega sporazuma o carinah in trgovini (GATT) 1994 glede spremembe ugodnosti na seznamu ugodnosti Republike Hrvaške v okviru njenega pristopa k Evropski uniji v imenu Evropske unije (UL L 191, 22.7.2017, str. 1).

(3) Generalni sekretariat Sveta v Uradnem listu Evropske unije objavi datum začetka veljavnosti Sporazuma.
(1)

Številnim aktivnim snovem, ki so bile odobrene v skladu z Uredbo (ES) št. 1107/2009 in so navedene v delih B in E Priloge k Izvedbeni uredbi Komisije (EU) št. 540/2011 (2), bo odobritev potekla med 1. januarjem 2022 in 31. decembrom 2024. Del C Priloge k Izvedbeni uredbi Komisije (EU) št. 686/2012 (3) navaja te aktivne snovi in državam članicam dodeljuje njihovo ocenjevanje, pri čemer za vsako aktivno snov določa državo članico poročevalko in soporočevalko za namene postopka obnovitve.
(2)

Zadevne proizvode je proizvajalo podjetje Composite Scandinavia AB. Ti proizvodi so bili homologirani pod oznakama tipa „Compolite CS6“ in „Compolite CS 10, Passion 10“ v skladu s certifikatoma o ES-pregledu tipa št. 01-794441 oziroma 08-11688701, ki ju je izdal priglašen organ Inspecta Sweden AB na podlagi preizkusov, opravljenih v skladu standardoma EN 12245:2002 in EN 14427:2004+A1:2005, prodajalo pa jih je podjetje Primagaz Danmark A/S pod trgovskima imenoma „PrimaDonna 5 kg, koda 1305“ in „PrimaDonna 10 kg, koda 1310“. Umik in odpoklic ne zajemata plinskih jeklenk za viličarje na plin, zasnovanih v skladu z zgoraj navedenima certifikatoma o ES-pregledu tipa.
SL Uradni list Evropske unije L 90/36

SKLEP SVETA (EU) 2018/539

z dne 20. marca 2018

o sklenitvi Dvostranskega sporazuma med Evropsko unijo in Združenimi državami Amerike o bonitetnih ukrepih v zvezi z zavarovanjem in pozavarovanjem

SVET EVROPSKE UNIJE JE –

ob upoštevanju Pogodbe o delovanju Evropske unije in zlasti člena 114 v povezavi s členom 218(6) Pogodbe,

ob upoštevanju predloga Evropske komisije,

ob upoštevanju odobritve Evropskega parlamenta (1),

ob upoštevanju naslednjega:

(1) V skladu s Sklepom Sveta (EU) 2017/1792 (2), je bil Dvostranski sporazum med Evropsko unijo in Združenimi državami Amerike o bonitetnih ukrepih v zvezi z zavarovanjem in pozavarovanjem (v nadaljnjem besedilu: Sporazum) podpisan 22. septembra 2017, s pridržkom njegove poznejše sklenitve.

(2) Sklenitev Sporazuma bo omogočila izboljšanje regulativne varnosti pri uporabi zavarovalniških in pozavarovalniških regulativnih okvirjev za zavarovatelje in pozavarovatelje, ki poslujejo v Uniji in Združenih državah Amerike, ter izboljšanje zaščite imenikov polic in drugih strank preko sodelovanja med nadzorniki na področju izmenjave informacij.

(3) Sporazum bi bilo treba odobriti –

SPREJEL NASLEDNJI SKLEP:

Člen 1

Dvostranski sporazum med Evropsko unijo in Združenimi državami Amerike o bonitetnih ukrepih glede zavarovanja in pozavarovanja je odobren v imenu Unije (3).

Člen 2

Predsednik Sveta v imenu Unije pošlje uradno obvestilo iz člena 8 Sporazuma (4).

Člen 3

Komisija zastopa Unijo v skupnem odboru, ustanovljenem v skladu s členom 7 Sporazuma, po tem, ko se je seznanila z mnenjem delovne skupine Sveta za finančne storitve, in to delovno skupino obvešča, kadar je to potrebno, in najmanj enkrat letno, o napredku pri izvajanju Sporazuma.

Člen 4

Vsa stališča, ki se zastopajo v imenu Unije, se sprejmejo v skladu s Pogodbama, in sicer jih sprejme Svet na podlagi člena 16(1) Pogodbe o Evropski uniji ali člena 218(9) Pogodbe o delovanju Evropske unije.

Člen 5

Ta sklep začne veljati na dan sprejetja.

V Bruslju, 20. marca 2018 Za Svet Predsednica E. ZAHARIEVA

(1) Odobritev z dne 1. marca 2018 (še ni objavljena v Uradnem listu).

(2) Sklep Sveta (EU) 2017/1792 z dne 29. maja 2017 o podpisu, v imenu Unije, Dvostranskega sporazuma med Evropsko unijo in Združenimi državami Amerike o bonitetnih ukrepih v zvezi z zavarovanjem in pozavarovanjem, in njegovi začasni uporabi (UL L 258, 6.10.2017, str. 1).

(3) Sporazum je bil objavljen v UL L 258, 6.10.2017, str. 4, skupaj s sklepom o podpisu in začasni uporabi.

(4) Generalni sekretariat Sveta v Uradnem listu Evropske unije objavi datum začetka veljavnosti Sporazuma.